МНОГОПРОФИЛНА БОЛНИЦА ЗА АКТИВНО ЛЕЧЕНИЕ

„РАХИЛА АНГЕЛОВА”АД, ГРАД ПЕРНИК

Адрес: град Перник, ул. „Брезник” № 2, тел./факс: 076/601360

**Д О Г О В О Р**

за изпълнение обществена поръчка

Днес, 15.06.2018 год., в гр.Перник между:

1. **МБАЛ "Рахила Ангелова” АД**, с адрес: гр.Перник, ул.»Брезник» № 2, тел/ факс : 076/601360, с ЕИК: 113513858, представлявано от Д-р Анатоли Верчов Митов, наричано по-нататък в договора ВЪЗЛОЖИТЕЛ, от една страна,

и

1. **ЕТ„Димитър Петров - Види”**, със седалище и адрес на управление: гр. Перник, ул. „Вардар” № 38/33 Б, ЕИК: 113032695, представлявано от Димитър Петров Попунков, тел: 0888222459, email: [spasova.bg@gmail.com](mailto:spasova.bg@gmail.com), наричано по-нататък в договора Изпълнител, от друга страна и на основание чл. 112 от ЗОП и във връзка с Решение № 2/22.05.2018г. на Изпълнителния директор за класиране на предложенията и определяне на изпълнител на обществената поръчка с предмет: „Ежедневно приготвяне и доставяне на готова храна за лежащо болни пациентите на МБАЛ „Рахила Ангелова” АД, гр. Перник”

се сключи настоящият договор за следното:

1. **ПРЕДМЕТ НА ДОГОВОРА**

1. 1.ВъзложителяТ възлага, а ИЗПЪЛНИТЕЛЯТ приема да извършва ежедневно две доставки на готова храна за обедно хранене в 11:00 часа и за вечеря в 16:30 часа за лежащо болни в МБАЛ «Рахила Атгелова» АД, град Перник на стойност 1,87 /един лев и осемдесет и седем стотинки/ лева без ДДС за един храноден на лежащо болен.

1.2. Поръчката за доставка на готова храна за следващ ден се приема при следобедната доставка на храна или се заявява чрез обаждане по телефона, а за новопостъпилите лежащо болни в МБАЛ «Рахила Ангелова» АД, невключени в предварителната заявка, Изпълнителят ще извърши доставката до 60 минути от приемането на новата заявка.

1.3. ВЪЗЛОЖИТЕЛЯТ заплаща гореописаното изпълнение по реда, описан в настоящия договор.

1.4.Договорът се сключва за срок от 1/една/ година, считано от датата на подписването му.

1.5.Ако след изтичането на срока на договора не е определен ИЗПЪЛНИТЕЛ на обществена поръчка със същия предмет, настоящия контракт продължава действието си до сключване на нов договор със същия предмет в резултат на проведена процедура по ЗОП.

* 1. Неразделна част от настоящия договор са следните приложения:

Ценовото предложение на ИЗПЪЛНИТЕЛЯ в процедурата за възлагане на обществената поръчка, техническата оферта на ИЗПЪЛНИТЕЛЯ, предсдтавени в процедурата за възлагане на обществена поръчка с предмет: „Ежедневно приготвяне и доставяне на готова храна за лежащо болни пациентите на МБАЛ „Рахила Ангелова” АД, гр. Перник”

1. **ЦЕНА И СРОК НА ДОГОВОРА**

2.1. Възнаграждението на ИЗПЪЛНИТЕЛЯ е уговорено по единична цена за оферираната доставка, съгласно т. 1.1. от настоящия договор.

2.2. Размерът на дължимото по предходната точка възнаграждение се установява след извършване на услугата, въз основа на доставка, извършена за месеца.

2.3. ВЪЗЛОЖИТЕЛЯТ заплаща възнаграждението по т. 2.1. от договора след подписване от страните на протокол, съставен след проверка и обобщаване на всяка доставка, извършеназа всеки отделен месец при условията и по реда на настоящия договор.

2.4. Крайната стойност на договора по т. 2.1. се определя при условие на доставка на готова храна по заявка на ВЪЗЛОЖИТЕЛЯ до МБАЛ „Рахила Ангелова” АД– гр.Перник, за срок от 12 /дванадесет/ месеца, считано от датата на сключване на договора, на единични цени от предложението на ИЗПЪЛНИТЕЛЯ, включващи всички разходи на ИЗПЪЛНИТЕЛЯ за изпълнението на поръчката.

2.5. Посочените от ИЗПЪЛНИТЕЛЯ единични цени са окончателни и валидни до приключване на договора и не подлежат на промяна.

2.5. Настоящият договор влиза в сила от 06.06.2018г.

2.6. Ако след изтичането на срока на договора не е определен ИЗПЪЛНИТЕЛ на обществената поръчка със същия предмет, настоящия контракт продължава действието си до сключване на нов договор със същия предмет в резултат на проведена процедура по ЗОП.

1. **НАЧИН НА ПЛАЩАНЕ.**

3.1. ВЪЗЛОЖИТЕЛЯТ заплаща цената по т. 2.1., както следва:

3.1.1. Дължимата от ВЪЗЛОЖИТЕЛЯ сума се заплаща по банков път

3.1.2. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC ……………………………………

IBAN ………………………………….

БАНКА ………………………………..

3.1.3. Банковите разходи по превода са за сметка на ВЪЗЛОЖИТЕЛЯ.

3.1.4.Авансово плащане не се предвижда.

3.1.5. Заплащането на доставените стоки се извършва в срок до 60 /шестдесет/ календарни дни след представяне на следните документи:

а/ фактура – оригинал и 1 брой заверено копие;

б/ приемо-предавателен протокол- 2бр;

в/ писмена заявка от ВЪЗЛОЖИТЕЛЯ.

г/ при спешни случаи Изпълнителят може да предостави готова храна с приемо-предавателен протокол, като поема задължението да представи оригиналната фактура до 5 /пет/ календарни дни от доставката.

3.1.6.ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 3.1.2. от настоящия договор в срок 5 /пет/ дни, считано от датата на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита, че плащанията са надлежно извършени.

3.1.7. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва плащане към него, след като бъдат предоставени доказателства, че изпълнителят е заплатил на поизпълнителя/подизпълнителите за изпълнените от тях работи, които са приети по реда на 8.3.

**ІV. ОПАКОВКА**

4. Опаковката следва да предпазва готовата храна от повреди по време на транспортирането й, както и да обезпечава безаварийното й натоварване и разтоварване.

**V. МЯСТО И СРОК НА ДОСТАВКА. РИСК.**

5.1 Мястото на доставка по смисъла на Договора е МБАЛ „Рахила Ангелова” АД, град Перник.

5.2. Всяка отделна заявка за доставка на заявените продукти и предаване на договорената документация е до 25 минути след получаване на заявка по телекс, факс, електронна поща или друга писмена заявка от ВЪЗЛОЖИТЕЛЯ.

5.3. Предаването и приемането на готовата храна в мястото на доставката, както и на извършените дейности от предмета на настоящия договор се извършва и удостоверява с представянето на документите описани в т.3.1.5.

5.4. Изпълнителят се задължава да уведоми писмено, по телекс, факс или електронна поща ВЪЗЛОЖИТЕЛЯ за предстоящата екпидиция, както и да уведоми ВЪЗЛОЖИТЕЛЯ в срок до 24 часа от изпълнението на заявката.

5.5. За количества и продукти, доставени от ИЗПЪЛНИТЕЛЯ извън / без заявка по т. 5.2. от Договора ВЪЗЛОЖИТЕЛЯ няма задължение за плащане.

5.6. Рискът от случайно погиване или повреждане на продуктите ще бъде прехвърлен на ВЪЗЛОЖИТЕЛЯ в мястото на доставката след предаването им по реда на т. 5.3. от договора.

**VІ. ПРАВА И ЗАДЪЛЖЕНИЯ НА СТРАНИТЕ**.

6.1. ИЗПЪЛНИТЕЛЯТ се задължава:

а/ да изпълни задълженията си по настоящия договор, качествено в определените срокове, при спазване всички условия на договора и документацията за провеждане на процедурата за възлагане на обществената поръчка;

б/ да предостави на ВЪЗЛОЖИТЕЛЯ заявената готова храна и договорената документация с необходимото съдържание за използването и по предназначение;

в/ да достави заявената готова храна в договорения срок, вид, количество и качество и да извърши договорените дейности.

г/ след доставка на готовата храна до крайния получател да представи на ВЪЗЛОЖИТЕЛЯ документите, изброени в т.3.1.5. от настоящия договор.

д/ Да слючи договор/договори за подизпълнение с посочените в офертата му подизпълнители в срок от 5 /пет/ дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3 /три/ дневен срок.

|  |
| --- |
| 6.2 ИЗПЪЛНИТЕЛЯТ има право: |
| а/ Да получи уговореното възнаграждение при условията и в сроковете, посочени в настоящия договор. |
| б/. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора. |

6.3. ВЪЗЛОЖИТЕЛЯТ се задължава:

а/ да приеме изпълнението от ИЗПЪЛНИТЕЛЯ по реда и при условията на настоящия договор;

б/ да заплати цената на доставената готова храна по реда и при условията на настоящия договор.

в/ след изтичане срока на настоящия договор, без забележки и претенции от страна на ВЪЗЛОЖИТЕЛЯ, да освободи гаранцията на ИЗПЪЛНИТЕЛЯ за изпълнение на договора.

|  |
| --- |
| 6.4. ВЪЗЛОЖИТЕЛЯТ има право: |
| а/. Да изисква от ИЗПЪЛНИТЕЛЯ да изпълнява в срок и без отклонения приготвянето и доставката на готова храна, съгласно Спецификация на обществената поръчка. |
| б/. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ. |
| в/. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 10.2 и 10.3 от настоящия договор. |
| г/. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ. |
| д/. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.  е/. Възложителят няма задължение за минимално общо количество (в рамките на действие на договора) на заявени за доставка готова храна.  ж/.Възложителят няма задължение да приема или заплаща готова храна, която е доставени, без да е направена заявка.  з/. Всяка отделна заявка на Възложителя следва да бъде изпълнена с еднократна доставка от страна на Изпълнителя. Ако Изпълнителят изпълни заявената доставка на части, Възложителят няма задължение да заплаща транспортни и други доставни разходи, надхвърлящи договорената стойност за една доставка. |

**VIІ. РЕКЛАМАЦИИ. ГАРАНЦИИИ.**

7.1. ВЪЗЛОЖИТЕЛЯТ отказва да приеме заявената храна, ако в деня на доставката не може да бъде установен срокът на годност на продуктите.

7.2. Рекламации за явни недостатъци на доставената готова храна се правят веднага след като бъдат установени.

7.3. Рекламации за скрити недостатъци се правят през целия срок на годност на доставената готова храна, като рекламацията се придружава задължително от констативен протокол.

7.4. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените недостатъци веднага след констатирането им.

7.5. В рекламациите се посочва номерът на договора, точното количество на получената готова храна, точно описание на продукта, основанието за рекламация и конкретното искане на ВЪЗЛОЖИТЕЛЯ.

7.6. ИЗПЪЛНИТЕЛЯТ отстранява констатираните явни или скрити несъответствия за своя сметка в срок от 19 часа от получаване на писмено направената основателна рекламация от ВЪЗЛОЖИТЕЛЯ, като разходите и рисковете по новото доставяне са за сметка на ИЗПЪЛНИТЕЛЯ.

7.7. ВЪЗЛОЖИТЕЛЯТ може да се позове на неизпълнение или на лошо изпълнение при положение, че в срока по т. 7.6., ИЗПЪЛНИТЕЛЯТ не вземе мерки за отстраняването на нередностите.

|  |
| --- |
| **VIІІ. ПРЕДАВАНЕ И ПРИЕМАНЕ ЗА ИЗПЪЛНЕНИЕТО** |
| 8.1. Приемането на извършената работа по т. 1.1. се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица. |
| 8.2. Приемането на работата по настоящия договор се удостоверява с подписване от лицата по т. 8.1 на двустранен приемо- предавателен протокол. |
| 8.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя. |

**ІХ. ГАРАНЦИИ ЗА ИЗПЪЛНЕНИЕ**

|  |
| --- |
| 9.1.. При подписване на договора ИЗПЪЛНИТЕЛЯТ представя гаранция за изпълнение на задълженията си по него в уговорените за това срокове, вкл. и за гарантиране на качество на стоката и извършените дейности, в размер на 3 646,50 лв. /три хиляди шестстотин четиридесет и шест лева и петдесет стотинки/ или 3% без ДДС от предложената от ИЗПЪЛНИТЕЛЯ обща стойност на договора. |
|  |
|  |
|  |
| 9.2. Гаранцията служи за удовлетворяване на Възложителя при вреди, настъпили в резултат на неизпълнение или лошо изпълнение от страна на Изпълнителя; |
| 9.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди. |
| 9.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 9.1 в срок от 30 /тридесет/ дни след приключване на изпълнението, без да дължи лихви за периода, през който средствата законно са престояли при него. |
|  |
| 9.5. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение. |

**Х. НЕУСТОЙКИ**

10.1. При невъзможност да изпълни заявката на ВЪЗЛОЖИТЕЛЯ, ИЗПЪЛНИТЕЛЯТ е длъжен да изпрати незабавно писмен отказ. В случаите на отказ, ВЪЗЛОЖИТЕЛЯ има право да закупи отказаните изделия от друг доставчик, като разликата в цените на двамата участници за съответните продукти се заплаща като неустойка от ИЗПЪЛНИТЕЛЯ, който е изпратил писмения отказ за доставка.

10.2. Когато при наличие на рекламации, ИЗПЪЛНИТЕЛЯТ не изпълни задълженията си по раздел VІІ от настоящия договор в срок, същият дължи на ВЪЗЛОЖИТЕЛЯ неустойка в размер на 2 % от цената на стоките, за които са направени рекламациите.

10.3. В случай на забавяне при изпълнението на работата по договора ИЗПЪЛНИТЕЛЯТ дължи но възложителя неустойка в размер на 2% за всеки просрочен ден, но не повече от 10% от стойността на забавената дейност.

10.4. Когато ИЗПЪЛНИТЕЛЯТ просрочи с повече от 1 /един/ час изпълнението на заявката за заявената храна, ВЪЗЛОЖИТЕЛЯТ може да закупи необходимите продукти или част от продукти, които са необходими от друг доставчик, а направените разходи са за сметка на ИЗПЪЛНИТЕЛЯ.

10.5. ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ или заплащане на закупени от други доставчици готова храна, при условията на т.11.3, по следния ред: първо чрез прихващане от дължими суми: при липса на такива суми – от гаранцията по т.9.1. от договора.

10.6. При виновна забава на една от страните, продължила повече от срока за изпълнение на съответното задължение, или повтарящо се повече от 3 пъти неизпълнение на клаузите от настоящия договор, за което виновната страна е била уведомена писмено, другата страна има право да развали договора едностранно с 30-дневно предизвестие.

10.7. Изплащането на неустойка не лишава изправната страна от правото да търси реално изпълнение и обезщетение за претърпените вреди.

|  |
| --- |
| **ХІ. НЕПРЕДВИДЕНИ ОБСТОЯТЕЛСТВА** |
| 11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила. |
| 11.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила. |
| 11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 15 /петнадесет/ дни от настъпването на непреодолимата сила. При неуведомяване се дължи обезщетение за настъпилите от това вреди. |
| 11.4. Докато трае непреодолимата сила, изпълнението на задълженията на свързаните с тях насрещни задължения се спира. |

**ХІ­­­­І. СПОРОВЕ**

12.1. Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

12.2. В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХІІІ СЪОБЩЕНИЯ**

13.1. Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

13.2. За дата на съобщението се смята:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по телефакс или телекс;

- датата на изпращане – при предаване на съобщението по електронна поща.

13.3. За валидни адреси за приемане на съобщения и банкови сметки, свързани с настоящия договор се смятат:

|  |  |  |
| --- | --- | --- |
| **ЗА ИЗПЪЛНИТЕЛЯ:** |  | **ЗА ВЪЗЛОЖИТЕЛЯ:** |
| Организация  **ЕТ„Димитър Петров - Види”** |  | Организация - МБАЛ “Рахила Ангелова» АД |
| Адрес: ул. „Вардар” № 38/33 Б |  | Адрес: ул."Брезник” №2 |
| Град гр. Перник |  | Град Перник |
| Пощенски код:2300 |  | Пощенски код: 2300 |
| Държава България |  | Държава БЪЛГАРИЯ |
| тел: 0888222459 |  | Факс: 076/601360 |
| Електроннапоща |  | Електронна поща: mbalpk@abv.bg |
| Интернет адрес: |  | Интернет адрес: |
| Банкова сметка |  | Банкова сметка |
|  |  |  |
| Б.сметка и Б.код: |  | IBAN:BG  BIC: |

13.4. При промяна на данните по чл.13.3. съответната страна е длъжна да уведоми другата в тридневен срок от промяната.

13.5. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

|  |
| --- |
| **ХІV. ПРЕКРАТЯВАНЕ НА ДОГОВОРА** |
| 14.1. Настоящият договор се прекратява: |
|  |
| 14.1.1. По взаимно съгласие между страните, изразено в писмена форма; |
| 14.1.2. При виновно неизпълнение на задълженията на една от страните по договора – с 10 /десет/-дневно писмено предизвестие от изправната до неизправната страна; |
| 14.1.3. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ; |
| 14.1.4. С окончателното му изпълнение; |
| 14.1.5. По реда на чл. 118 от Закона за обществените поръчки; |
| 14.1.6. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата. |
| 14.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ: |
| 14.2.1. забави изпълнението на някое от задълженията си по договора с повече от 15 /петнадесет/ работни дни; |
| 14.2.2. не отстрани в разумен срок, определен от ВЪЗЛОЖИТЕЛЯ, констатирани недостатъци; |
| 14.2.3. не изпълни точно някое от задълженията си по договора; |
| 14.2.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му; |
| 14.2.5. бъде обявен в несъстоятелност или когато е в производство по несъстоятелност или ликвидация. |
| 14.3. ВЪЗЛОЖИТЕЛЯТ може да прекрати договора едностранно с 30 /тридесет/ дневно |
| предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора. |

**ХV. ЗАКЛЮЧИТЕЛНИ РАЗПОРЕДБИ И ПРЕКРАТЯВАНЕ**

|  |
| --- |
| 15.1.Изменение на сключен договор за обществена поръчка се допуска по изключение, при условията на чл. 116 от Закона за обществените поръчки. |
|  |
|  |
| 15.2. Всички спорове по този договор ще се уреждат чрез преговори между страните, а при непостигане на съгласие  –  ще се отнасят за решаване от компетентния съд в Република България. |
| 15.3. За всички неуредени в този договор въпроси се прилагат разпоредбите на Закона за обществените поръчки, Закона за задълженията и договорите и другите действащи нормативни актове. |
| 15.4. Нито една от страните няма право да прехвърля правата и задълженията, произтичащи от този договор, на трета страна. |

15.5 Страните по договора не могат да го променят или допълват.

15.6. Договорът влиза в сила от момента на подписването му от двете страни .

|  |
| --- |
| Неразделна част от настоящия договор са: |
| 1. Техническата спецификация |
| 2. Ценово предложение  3. Спецификация за хранене на лежащо болни в МБАЛ „Рахила Ангелова” АД, гр. Перник |

Настоящият договор и Приложенията към него се подписа в три еднообразни екземпляра на български език – един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ:         ИЗПЪЛНИТЕЛ :**

**Д-р Анатоли Митов Димитър Петров**

**Изпълнителен директор**

*Изготвил : ...............................*

*/Адв. Искрена Асенова/*

*Съгласувал: .............................*

*/Йорданка Парлапанска – Гл.счетоводител/*

*Одобрил:………………………..*

*/Росица Йорданова - Финансов контрольор/*